section_heading: Povijest
paragraph_text: Važan napredak u proučavanju biokemijskih reakcija i putova događa se kada se radioaktivni izotopi poput <sup>3</sup>H, <sup>14</sup>C, i <sup>32</sup>P počinju koristiti pri praćenju metaboličkih zbivanja pojedinih atoma i molekula. Melvin Calvin i njegovi kolege s kalifornijskog sveučilišta Berkeley, bili su pioniri na ovom polju jer su prvi pratili zbivanja <sup>14</sup>C-označenog ugljikova dioksida. <sup>14</sup>CO<sub>2</sub>, u osvijetljenim stanicama alge koje su aktivno fotosintetizirale. Njihov je rad iz 1940-ih i 1950-ih, doveo do tumačenja Calvinova ciklusa.